TOP\_PLUSZ-3.1.1-21-KO1-2022-00001

**TÁJÉKOZTATÓ**

**az elektronikus ügyintézésről**

**a Nemzeti Foglalkoztatási Szolgálat ügyfelei részére**

**Elektronikus (digitális térben) történő ügyintézéshez való jog**

Magyarországon az ügyfelet (felhasználót) megilleti a jog, hogy a digitális szolgáltatást biztosító szervezet (elektronikus ügyintézést biztosító szerv) előtt ügyét a digitális államról és a digitális szolgáltatások nyújtásának egyes szabályairól szóló 2023. évi CIII. törvényben (Dáptv.)[[1]](#footnote-1) meghatározott módon elektronikusan intézze.

**Digitális szolgáltatás nyújtására köteles szerv**

Az állami foglalkoztatási szerv hatáskörében eljáró Nemzetgazdasági Minisztérium, a fővárosi és vármegyei kormányhivatalok és a járási (fővárosi kerületi) hivatalok foglalkoztatási feladatokat ellátó szervezeti egységei (a foglalkoztatási főosztályok és a foglalkoztatási osztályok) digitális szolgáltatást biztosító szervezet(ek).

**Digitális szolgáltatás**

A digitális szolgáltatás a digitális szolgáltatást biztosító szervezet (állami foglalkoztatási szerv) feladat- és hatáskörébe tartozó ügy[[2]](#footnote-2) intézését biztosító szolgáltatás.

**Elektronikus ügyintézés módja**

Az ügyfelek (felhasználók) az állami foglalkoztatási szervnél intézhető ügyeket, az elektronikus ügyintézéshez szükséges nyilatkozatokat, eljárási cselekményeket és egyéb kötelezettségeket elsősorban az állami foglalkoztatási szerv által közzétett[[3]](#footnote-3) tájékoztatásban foglaltaknak megfelelő elektronikus úton vagy az egységes, személyre szabott ügyintézési felületen (SZÜF)[[4]](#footnote-4) keresztül teljesíthetik.

Az állami foglalkoztatási szerv az általános célú elektronikus kéreleműrlap (e-Papír) szolgáltatás mellett – egyes támogatásokhoz kapcsolódóan – saját fejlesztésű elektronikus ügyintézést támogató alkalmazásaival támogatja az elektronikus ügyintézést.

**Elektronikus ügyintézés - kötelezettség, lehetőség**

A hatályos jogszabályok szerint az állami foglalkoztatási szerv ügyfelei elektronikus ügyintézésre kötelezettek vagy azt önként vállalhatják.

**Elektronikus ügyintézésre kötelezett ügyfél**

Az állami foglalkoztatási szervnél intézhető ügyek (digitális szolgáltatások) tekintetében a Dáptv. 19. §[[5]](#footnote-5)-ában meghatározott felhasználó (ügyfél) elektronikus ügyintézésre köteles.

Ügyfélként eljárva elektronikus ügyintézésre köteles: a gazdálkodó szervezet, az államháztartásról szóló 2011. évi CXCV. törvény (Áht.)[[6]](#footnote-6) 3. §-a szerinti szervezet, ügyész, jegyző, Dáptv. 19. § (1) bekezdés ab)-ad) alpontok hatálya alá nem tartozó egyéb közigazgatási hatóság, valamint az ügyfél jogi képviselője. (…)

**Elektronikus ügyintézésre nem köteles ügyfél (felhasználó)**

A Dáptv. 19. §-ában meghatározott felhasználókon túl más felhasználó (ügyfél) elektronikus ügyintézésre nem köteles, azt önként vállalhatja.

Elektronikus ügyintézésre a meghatározott eseteken túl az ügyfél vagy annak képviselője kizárólag törvényben meghatározott esetekben és csak akkor köteles, ha az adott ügyintézési cselekmény tekintetében az értelmezhető. Természetes személy csak törvényben kötelezhető elektronikus ügyintézésre.

**Állami foglalkoztatási szerv - elektronikus ügyintézést (digitális szolgáltatást) biztosító szerv**

Az állami foglalkoztatási szerv az elektronikus ügyintézést - saját fejlesztésű alkalmazásain túl -, az általános célú elektronikus kéreleműrlap (e-Papír) szolgáltatás igénybevételével biztosítja. A szolgáltatás a <https://epapir.gov.hu/> weboldalon érhető el.

Az e-Papír szolgáltatást igénybe vevő elektronikus ügyintézésre kötelezett, valamint az elektronikus ügyintézésre nem kötelezett, de azt önkéntesen vállaló ügyfél az Ügyfélkapu+ vagy a DÁP mobilalkalmazás azonosítást követően, a szolgáltatásba belépve a dokumentumok beküldéséhez az alábbi adatokat kell megadja annak érdekében, hogy az illetékes állami foglalkoztatási szerv saját hivatali tárhelyére érkezzen a küldeménye.

Az állami foglalkoztatási szerv az elektronikus ügyintézést az általános célú elektronikus kéreleműrlap (e-Papír) szolgáltatás igénybevételével biztosítja az elektronikus ügyintézést önként vállaló ügyfeleknek.

Ügyfélkapu azonosítást követően, az e-Papír szolgáltatásba belépve a dokumentumok beküldéséhez az alábbi adatokat kell megadni:

Témacsoport: Kormányhivatali ügyek

Ügytípus: Foglalkoztatási támogatások, közfoglalkoztatás és egyéb állami foglalkoztatási feladatok

Címzett: Az állami foglalkoztatási szerv illetékes járási (fővárosi kerületi) hivatal foglalkoztatási osztálya

Tárgy: TOP\_PLUSZ-3.1.1-21 Mobilitási támogatás – Utazási támogatás álláskereső részére

**Elektronikus kapcsolattartás**

Elektronikus a kapcsolattartás, ha az ügyfél a nyilatkozatát vagy a digitális szolgáltatást biztosító szervezet (elektronikus ügyintézést biztosító szerv) a nyilatkozatát vagy döntését elektronikus úton teszi meg. Az állami foglalkoztatási szerv az elektronikus ügyintézésre kötelezett valamint elektronikus ügyintézést önként vállaló ügyféllel - az ügyfél ügyintézési rendelkezésének nyilvántartásába (a továbbiakban: rendelkezési nyilvántartás) tett rendelkezés figyelembevételével -, elsősorban az ajánlott elektronikus kézbesítési szolgáltatási címen tartja a kapcsolatot.

**Természetes személy ügyfél**

A felhasználó (ügyfél) hivatalos elérhetősége lehet a digitális állampolgár felhasználói profilhoz tartozó tárhely, vagy az ajánlott elektronikus kézbesítési szolgáltatási cím.

A természetes személy felhasználó (ügyfél) hivatalos elérhetősége az általa a rendelkezési nyilvántartásba bejelentett hivatalos elérhetőség vagy a digitális állampolgár felhasználói profiljához tartozó tárhely.

A személyiadat és lakcímnyilvántartásban szereplő természetes személy felhasználó az eAzonosítás, valamint az emelt szintű kétfaktoros azonosítást biztosító ügyfélkapu szolgáltatást igénybe véve díjmentesen jogosult tárhely használatára.

Ha a természetes személy a digitális állampolgár profilját aktiválja, akkor a felhasználói profiljához tartozó tárhely lesz a hivatalos elérhetősége. Ebben az esetben az elektronikus kapcsolattartás során a felhasználóval (ügyféllel) a felhasználói profilhoz tartozó tárhelyen keresztül tarthat kapcsolatot az állami foglalkoztatási szerv.

Ha a felhasználó (ügyfél) álláskeresőként való nyilvántartásba vételi eljárása során az elektronikus kapcsolattartást vállalja, akkor az Elektronikus ügyintézés (kereső tevékenység bejelentése) alkalmazás használatakor az elektronikus levelezési címe a hivatalos elérhetősége.

További esetben az elektronikus levelezési címet, rövid szöveges üzenet fogadására alkalmas telefonszámot vagy más, elektronikus úton való kapcsolattartásra alkalmas elérhetőséget az állami foglalkoztatási szerv a felhasználó (ügyfél) tájékoztatása céljából használja fel.

Ügyfélkapu - KÜNY-regisztrációhoz kapcsolódó tárhely - KÜNY tárhely

A természetes személy ügyfél számára nyújtott hivatalos elektronikus kapcsolattartásra szolgáló tárhely, biztonságos kézbesítési szolgáltatási cím. Egyéni vállalkozó hivatalos elérhetőségként a KÜNY-regisztrációhoz kapcsolódó tárhelyét jelenti be a rendelkezési nyilvántartásba.

**Kapcsolattartás az ügyfél és a hatóság között**

A felhasználó (ügyfél) az állami foglalkoztatási szerv általa közre tett tájékoztatásban meghatározott elérhetőségek közül választja meg az állami foglalkoztatási szervvel való elektronikus kapcsolattartás módját.

**Küldemény kézbesítése**

A hivatalos elérhetőségre kézbesített küldemény kézbesítettnek minősül, ha a hivatalos elérhetőséget biztosító szolgáltató a küldemény a címzett által történő átvételét igazolja vissza, ha a hivatalos elérhetőséget biztosító szolgáltató azt igazolja vissza, hogy a küldeményt a címzett kétszeri értesítése ellenére nem vette át, a második értesítés igazolásban feltüntetett időpontját követő ötödik munkanapon.

**Rendelkezési nyilvántartás**

Természetes személy vagy gazdálkodó szervezet ügyfél a rendelkezési nyilvántartásban jogosult megadni olyan hivatalos elérhetőséget, amely tekintetében vállalja a Dáptv. szerinti követelmények (kézbesítésre, hivatalos elérhetőségre vonatkozó szabályok) teljesítését. A rendelkezési nyilvántartás publikus felülete a <https://rendelkezes.gov.hu/rny-public/> linkről érhető el.

Az ügyfél az ügyintézési rendelkezése keretében az alábbi tárgykörökben tehet jognyilatkozatokat: képviseletre vonatkozó jognyilatkozatok, automatizált adatváltozás-bejelentési szolgáltatás[[7]](#footnote-7) igénybevétele.

Az állami foglalkoztatási szerv előtt folyó hatósági eljárások során a képviseleti jogot igazolni szükséges az általános közigazgatási rendtartásról szóló 2016. évi CL. törvény (Ákr.)[[8]](#footnote-8) szerint.

A képviselő képviseleti jog igazolásának ellenőrzése során az állami foglalkoztatási szerv az Ákr. és a Dáptv. szerint jár el.

Az ügyfél (felhasználó) jogosult az ügyintézési rendelkezése keretében a képviseletre vonatkozó jognyilatkozatot a rendelkezési nyilvántartásba bejelenteni. Az állami foglalkoztatási szerv köteles a rendelkezési nyilvántartásban a Fővárosi / vármegyei kormányhivatalok - Meghatalmazás kormányhivatali ügyekhez - Meghatalmazás közfoglalkoztatási, állami foglalkoztatási feladatok ügykatalógusba tett rendelkezést lekérdezni.

**eAláírás szolgáltatás**

Az eAláírás szolgáltatás minősített elektronikus aláírás, teljes bizonyító erejű magánokirat és közokirat létrehozására alkalmas. Az eAláírás szolgáltatás a digitális állampolgár felhasználói profil sikeres aktiválást követően vehető igénybe.

A Dáptv. alapján *a polgári perrendtartásról* szóló 2016. évi CXXX. törvény 325. § (1) bekezdés g) pont elektronikus magánokiratnak minősíti azt az elektronikus dokumentumot, amit a nyilatkozó fél az eAláírás szolgáltatással hitelesít.

Az azonosításra visszavezetett dokumentumhitelesítés-szolgáltatás (AVDH) 2025. január 1. napjától csak a digitális szolgáltatást biztosító szervezet részére, a nevében eljáró személy nyilatkozatának hitelesítésére használható.

1. Dáptv. <https://njt.hu/jogszabaly/2023-103-00-00> [↑](#footnote-ref-1)
2. 320/2014. (XII. 13.) Korm. rendelet az állami foglalkoztatási szerv, a munkavédelmi és munkaügyi hatóság kijelöléséről, valamint e szervek hatósági és más feladatainak ellátásáról <https://njt.hu/jogszabaly/2014-320-20-22> [↑](#footnote-ref-2)
3. Nemzeti Foglalkoztatási Szolgálat központi portálja <https://nfsz.munka.hu/> [↑](#footnote-ref-3)
4. Magyarország kormányzatának elektronikus ügyintézésre szolgáló honlapja <https://magyarorszag.hu/szuf_foolda>l [↑](#footnote-ref-4)
5. Dáptv. 19. § (1) Ha nemzetközi szerződésből eredő kötelezettség alapján törvény, nemzetközi szerződés, vagy az Európai Unió közvetlenül alkalmazandó jogi aktusa eltérően nem rendelkezik, elektronikus ügyintézésre köteles valamennyi, a digitális szolgáltatást biztosító szervezet által nyújtott digitális szolgáltatások tekintetében

   a) az ügyfélként eljáró

   aa) gazdálkodó szervezet,

   ab) az államháztartásról szóló [2011. évi CXCV. törvény 3. §](https://njt.hu/jogszabaly/2011-195-00-00)-a szerinti szervezet,

   ac) ügyész,

   ad) jegyző,

   ae) az ab)-ad) alpontok hatálya alá nem tartozó egyéb közigazgatási hatóság, valamint

   b) az ügyfél jogi képviselője. [↑](#footnote-ref-5)
6. Áht. <https://njt.hu/jogszabaly/2011-195-00-00> [↑](#footnote-ref-6)
7. 2022. évi XXII. törvény a területi közigazgatás működésével kapcsolatos egyes kérdésekről, valamint egyes törvényeknek az [Alaptörvény](https://njt.hu/jogszabaly/2011-4301-02-00) tizenegyedik módosításával összefüggő

   módosításáról (15. § (3) bekezdés) [↑](#footnote-ref-7)
8. Ákr. https://njt.hu/jogszabaly/2016-150-00-00 [↑](#footnote-ref-8)